**UPUTSTVO O NAČINU UPISA U CENTRALNI REGISTAR REGISTROVANIH ODNOSNO ODOBRENIH OBJEKATA ZA PROIZVODNJU, PRERADU I DISTRIBUCIJU HRANE ZA ŽIVOTINJE**

U skladu sa članom 48 Zakona o bezbjednosti hrane (Službeni list CG, br 57/15) subjekti u poslovanju hranom ili hranom za životinje koji obavljaju djelatnost proizvodnje, prerade i distribucije hrane ili hrane za životinje koje podliježu registraciji dužni su, prije otpočinjanja obavljanja djelatnosti, da podnesu zahtjev za registraciju objekta Upravi za bezbjednost hrane, veterinu i fitosanitarne poslove.

Način upisa i vođenja Centralnog registra registrovanih odnosno odobrenih objekata za proizvodnju, preradu i distribuciju hrane za životinje, vrste objekata u kojima se obavljaju djelatnosti koje podliježu registraciji odnosno odobravanju, obrazac zahtjeva za registraciju odnosno odobravanje i dokumentaciju koja se prilaže uz zahtjev utvrđeni su Pravilnikom o registraciji i odobravanju objekata za proizvodnju, preradu i/ili distribuciju hrane za životinje (Sl.list CG, br.111/2022).

* **PROCEDURA ZA REGISTRACIJU OBJEKTA U POSLOVANJU HRANOM ZA ŽIVOTINJE**

Subjekat u poslovanju hranom za životinje dužan je da prije otpočinjanja obavljanja djelatnosti u objektu koji podliježe **REGISTRACIJI** podnese ZAHTJEV ZA REGISTRACIJU OBJEKTA Upravi za bezbjednost hrane, veterinu i fitosanitarne poslove radi upisa u Centralni registar registrovanih objekata za hranu za životinje.

|  |  |
| --- | --- |
| **REGISTRACIJA OBJEKTA** | |
| **I.**  **DJELATNOSTI KOJE PODLIJEŽU REGISTRACIJI** | * **Proizvodnja hraniva (primarna proizvodnja)** - obuhvata sve vrste hraniva koja su namijenjena ishrani životinja i/ili proizvodnji krmnih smješa (na pr. žitarice, uljarice, volumonozna hraniva i dr.); * **Uvoz, skladištenje, prodaja na veliko (stavljanje na tržište):** hraniva, krmnih smješa, premiksa (premixtures), dodataka hrani za životinje, hrane za kućne ljubimce, nus proizvoda industrije hrane i alkohola, nebjelančevinastih azotnih jedinjenja namijenjenih ishrani životinja; * **Uvoz medicirane hrane** - medicirana hrana za životinje koja se uvozi u Crnu Goru mora da ispunjava uslove u skladu sa Zakonom o bezbjednosti hrane (Sl. List CG, br.57/15) i podzakonskim aktima vezanim za mediciranu hranu za životinje; * **Proizvodnja krmnih smješa za sopstvene potrebe porodičnog poljoprivrednog gazdinstva** miješanjem dopunskih krmnih smješa sa hranivima bez korištenja dodataka hrani za životinje ili premiksa (premixtures) - uključuje i pokretne mješaone hrane za životinje. |
| **II.**  **ZAHTJEV ZA REGISTRACIJU OBJEKTA** | Zahtjev za upis u Registar registrovanih objekata za proizvodnju, preradu i distribuciju hrane za životinje podnosi se na **OBRASCU 1 (obrazac možete preuzeti ovdje).** |
| **III.**  **DOKUMENTACIJA POTREBNA ZA REGISTRACIJU OBJEKTA** | * kopija izvoda iz Centralnog registra privrednih subjekata (CRPS)   **(za uvoz, skladištenje i prodaju na veliko; za mediciranu hranu);**   * skica objekta sa rasporedom prostorija, prostora, opreme, njihovom površinom, namjenom, prijema i kretanja sirovina i gotovih proizvoda **(za uvoz, skladištenje i prodaju na veliko);** * opis sprovođenja postupaka dobre higijenske prakse pri skladištenju, transportu i distribuciji hrane za životinje:   -čišćenje i dezinfekcija objekta i prevoznog sredstva;  -kontrola štetočina;  -upravljanje otpadom;  -povlačenje hrane za životinje sa tržišta;  -evidencije koje sadrže podatke o nabavci i prodaji hrane za životinje drugom subjektu;  -čuvanje dokumentacije.  **(za uvoz, skladištenje i prodaju na veliko);**   * odobrenje carinske ispostave za carinsko skladište **(za uvoznike);** * odobrenje za stavljanje u promet u skladu sa zakonom kojim su uređeni ljekovi **(za mediciranu hranu);** * dokaz o upisu u Registar primarnih proizvođača hrane biljnog porijekla   **(za primarnu proizvodnju);**   * dokaz o upisu u Registar poljoprivrednih gazdinstava **(za porodično poljoprivredno gazdinstvo);** * plan proizvodnje sa pratećim djelatnostima (transport, skladištenje, pakovanje primarnim proizvodima na mjestu proizvodnje; transport pri isporuci primarnih proizvoda od mjesta proizvodnje do objekta; miješanje hrane za životinje koja se koristi isključivo za potrebe sopstvenog gazdinstva bez upotrebe dodataka hrani za životinje ili premiksa, osim silažnih dodataka hrani za životinje; dobra higijenska praksa; vođenje evidencija).   **(za primarnu proizvodnju ili porodično poljoprivredno gazdinstvo);**   * dokaz o uplati administrativne takse po Zakonu o administrativnim taksama (sl. List CG, br.18/2019).   **Visina administrativne takse** za izdavanje rješenja o upisu u registar registrovanih objekata iznosi 30,00e. **Svrha uplate:** Upis u Registar registrovanih objekata za hranu za životinje **Broj žiro računa:** 832-3161422-09 **Primalac:** Uprava za bezbjednost hrane, veterinu i fitosanitarne poslove |
| **IV.**  **DOSTAVLJANJE ZAHTJEVA** | Zahtjevi se dostavljaju poštom ili lično predajom na arhivu.  **Adresa:**  Uprava za bezbjednost hrane, veterinu i fitosanitarne poslove  Sektor za bezbjednost hrane  Bulevar Serdara Jola Piletića br.26  81000 Podgorica |
| **V.**  **UPIS U REGISTAR** | Upis u registarse vrši na osnovu rješenja o ispunjenosti propisanih uslova za registraciju objekta. |

* **PROCEDURA ODOBRAVANJA OBJEKATA U POSLOVANJU HRANOM ZA ŽIVOTINJE**

Subjekat u poslovanju hranom za životinje dužan je da prije otpočinjanja obavljanja djelatnosti u objektu koji podliježe **ODOBRAVANJU** podnese **ZAHTJEV ZA ODOBRAVANJE OBJEKTA** Upravi za bezbjednost hrane, veterinu i fitosanitarne poslove radi upisa u Centralni registar odobrenih objekata za hranu za životinje.

Kod odobravanja objekata u poslovanju hranom za životinje, svaki objekat mora imati izrađen **HACCP plan.**

|  |  |
| --- | --- |
| **ODOBRAVANJE OBJEKTA** | |
| **I.**  **DJELATNOSTI KOJE PODLIJEŽU ODOBRAVANJU** | * Proizvodnja, skladištenje i stavljanje na tržište nutritivnih dodataka hrane za životinje - obuhvata vitamine, provitamine, hemijske supstance sličnog sadržaja vitaminima i elemente u tragovima; * Proizvodnja i stavljanje na tržište nebjelančevinastih azotnih jedinjenja i aminkiselina – obuhvata aminokiseline i njihove soli i aminokiselinama slične supstance, ureu i njene derivate; * Proizvodnja i stavljanje na tržište zootehničkih dodataka hrani za životinje: pospješivača svarljivosti, stabilizatora crijevne mikroflore, supstanci kojepovoljno utiču na spoljnu sredinu i ostale zootehničke dodatke - obuhvata enzime, mikroorganizme, kokcidiostatike i slične supstance, ureu i njene derivate; * Proizvodnja i stavljanje na tržište antioksidanasa sa maksimalnim sadržajem u hrani za životinje - obuhvata propil galat, oktil galat, docecil galat, butilhidroksianisol (BHA), butilhidroksitoulen (BHT), etoksikvin; * Proizvodnja i stavljanje na tržište senzornih dodataka hrani za životinje - boje: karotinoida i ksantofila; * Proizvodnja i stavljanje na tržište bjelančevina dobijenih iz mikroorganizama, koji pripadaju bakterijama, kvascima, algama i gljivicama; * Proizvodnja i stavljanje na tržište nusproizvoda od proizvodnje aminokiselina fermentacijom; * Proizvodnja i stavljanje na tržište premiksa koji sadrže dodatke hrani za životinje: vitamin A i/ili D, elemente u tragovima Cu i/ili Se, enzime i/ili mikroorganizme i/ili kokcidiostatike i/ili histomonostatike i/ili pospješivače rasta, antibiotike i/ili druge veterinarsko-medicinske proizvode; * Skladištenje premiksa koji sadrže dodatke hrani za životinje: vitamin A i/ili D, elemente u tragovima Cu i/ili Se, enzime i/ili mikroorganizme i/ili kokcidiostatike i/ili histomonostatike i/ili pospješivače rasta, antibiotike i/ili druge veterinarsko-medicinske proizvode; * Proizvodnja krmnih smješa sa premiksima koji sadrže dodatke hrani za životinje ili se ti dodaci hrani za životinje pojedinačno koriste za proizvodnju krmnih smješa: enzimi i/ili mikroorganizmi i/ili kokcidiostatici i/ili histomonostatici i/ili pospješivači rasta, antibiotici i/ili drugi veterinarsko-medicinski proizvodi (medicirana hrana za životinje); * Proizvodnja krmnih smješa na porodičnim poljoprivrednim gazdinstvima sa premiksima koji sadrže dodatke hrani za životinje: enzime i/ili mikroorganizme i/ili kokcidiostatike i/ili histomonostatike i/ili pospješivače rasta, antibiotike i/ili druge veterinarsko-medicinske proizvode (medicirana hrana za životinje) ili uz pojedinačno korištenje za proizvodnju krmnih smješa: vitamina A/D, elemenata u tragovima Cu/Se, enzima/ mikroorganizama/kokcidiostatika/histomonostatika/pospješivača rasta; * Proizvodnja i stavljanje na tržište premiksa - obuhvata premikse proizvedene sa ostalim dodacima hrani za životinje; * Proizvodnja i stavljanje na tržište krmnih smješa - obuhvata proizvodnju potpunih i dopunskih krmnih smješa, sa ili bez korišćenja dodataka hrani za životinje; * Proizvodnja krmnih smješa u pokretnim mješaonicama hrane za životinje - obuhvata proizvodnju potpunih i dopunskih krmnih smješa, sa ili bez korišćenja dodataka hrani za životinje; * Prepakivanje, pakovanje, skladištenje i prodaja na veliko (stavljanje na tržište): hraniva, potpunih krmnih smješa, dopunskih krmnih smješa – obuhvata prepakivanje hraniva, potpunih i dopunskih krmnih smješa u zasebnom objektu; * Proizvodnja krmnih smješa za sopstvene potrebe poljoprivrednog gazdinstva uz korišćenje dodataka hrani za životinje ili premiksa - porodičnim poljoprivrednim gazdinstvima dozvoljeno je skladištenje i korišćenje gotovih proizvedenih premiksa, iz odobrenih objekata, koji sadrže dodatke hrani za životinje: vitamin A, vitamin D, elemnte u tragovima Cu i Se, antioksidante, ksantofile, karotinoide, kokcidiostatike, histomonostatike, poboljšivače rasta, za proizvodnju krmnih smješa. Porodičnim poljoprivrednim gazdinstvima nije dozvoljeno skladištenje već navedenih pojedinačnih dodataka hrani za životinje i njihovo pojedinačno korišćenje u proizvodnji krmnih smješa, uključujući i pokretne mješaonice hrane za životinje. |
| **II.**  **ZAHTJEV ZA ODOBRAVANJE OBJEKTA** | Zahtjev za odobravanje objekata za proizvodnju, preradu i distribuciju hrane za životinje podnosi se na **OBRASCU 2 (obrazac možete preuzeti ovdje).** |
| **III.**  **DOKUMENTACIJA POTREBNA ZA ODOBRAVANJE OBJEKTA** | * kopija izvoda iz Centralnog registra privrednih subjekata (CRPS) * skica objekta u razmjeri 1:100 sa ucrtanim prostorijama i prostorima za proizvodnju, opremom, podnim odvodnim kanalima, točećim mjestima, opremom za pranje ruku, prostorijama za zaposlene (garderobe, toaleti, tuševi i vešernice) i ucrtanim putevima kretanja zaposlenih, sirovina i proizvoda uključujući i puteve kretanja nusproizvoda – linije kretanja moraju biti obojene različitim bojama; * spisak i namjena svih prostorija u objektu, njihove površine i zapremina (temperature svih prostorija za proizvodnju sa režimom kontrolisane temperature, ako je potrebno za tehnološki proces proizvodnje); * spisak i namjena opreme i alata koji se koriste u objektu; * opis svih djelatnosti koje se obavljaju u objektu odnosno opis postupka proizvodnje i dijagram toka za svaku proizvodnu liniju i sastojcima hrane za životinje (specifikacija proizvoda); * vrste proizvoda koji se proizvode/skladište u objektu; * projektovani kapacitet proizvodnje/skladištenja izražen na dnevnom/mjesečnom/godišnjem nivou; * broj zaposlenih lica koja rukuju hranom za životinje (na neodređeno i na određeno vrijeme); * opis snabdijevanja vodom/kontrola vode; * tehnički podaci o opremi (transporteri, mješalice, vage); * opis pomoćnih faza proizvodnje (prijem sirovina, proizvodnja, pakovanje, skladištenje i stavljanje na tržište gotovih proizvoda, osim za porodična poljoprivredna gazdinstva); * plan proizvodnje (za primarnu proizvodnju hrane za životinje); * plan proizvodnje - za primarnu proizvodnju hrane za životinje; * odobrenje carinske ispostave za carinsko skladište - za uvoznike; * dokaz o uplati administrativne takse po Zakonu o administrativnim taksama (Sl. List CG, br.18/2019).   **Visina administrativne takse** za izdavanje rješenja o upisu u registar registrovanih objekata iznosi 100,00e. **Svrha uplate:** Upis u Registar odobrenih objekata za hranu za životinje **Broj žiro računa:** 832-3161422-09 **Primalac:** Uprava za bezbjednost hrane, veterinu i fitosanitarne poslove |
| **IV.**  **DOSTAVLJANJE ZAHTJEVA** | Zahtjevi se dostavljaju poštom ili lično predajom na arhivu.  **Adresa:**  Uprava za bezbjednost hrane, veterinu i fitosanitarne poslove  Sektor za bezbjednost hrane  Bulevar Serdara Jola Piletića br.26  81000 Podgorica |
| **V.**  **UPIS U REGISTAR** | Upis u registarse vrši na osnovu rješenja o ispunjenosti propisanih uslova za odobravanje objekta. |

----------------------------------------------------------------------------